open-index/open-wikipedia-markdown huggingface dataset:
Jurgi Ekiza

**Jurgi Ekiza** (Baiona, Lapurdi, 1980ko abuztuaren 9a) musikaria da eta Euskal Ikasketetan masterduna.

2004an Willis Drummond musika taldea sortu zuen, eta horko gitarra-jotzailea, abeslari eta letragilea da.

2014. urte amaieran taldeak etenaldi bat egitea erabaki zuen eta bakarkako bideari ekiteko probestu zuen. 2015ean argitaratu zuen bere lehen diskoa eta bertan ahotsa, gitarra akustikoa, gitarra elektrikoa, baxua, pianoa, organoa, melodika, sanplerrak, perkusioa eta bateria jo zituen berak. Gerora hainbat lan argitaratu ditu taldearekin zein bakarka. 

Aipatukoez gain, urte hauetan guztietan beste hainbat talde eta proiektutan ere parte hartu izan du. Hala nola, Zura, Behi Bideko Andere Xuriak, EraBatera, Grises...

2020. urtean *Ane* filmarentzako soinu-banda sortu zuen Willis Drummond taldearekin.

## Diskografia 
* Willis Drummond:
** *Anthology* (Autoekozipena, 2007)
** *Willis Drummond* (Bidehuts, 2009)
** *Psilocybenea 2009/09/19* (Bidehuts, 2010)
** *Istanteak* (Bidehuts, 2011)
** *A ala B* (Bidehuts, 2012)
** *Tabula Rasa* (Tabula Rasa, 2016)
** *Willis Drummond - Jon Iraundegi* (Banizu Nizuke, 2017) - 2 abesti
** *Willis Drummond Live* (Tabula Rasa Records, 2018)
** *Zugzwang* (Tabula Rasa Records, 2019)
** *Garai bereziendako kontzertu berezia* (Tabula Rasa Records, 2021)
** Hala ere (Tabula Tasa, 2022)
* Bakarka:
** *bH036-LP* (2015, Bidehuts)
** *Amanita Sessions EP* (2016, I.O. (ipar orratza)), 3 kanta
** *Ekiza 2016/IX/04 Amanita Studio* (2017, I.O. (ipar orratza))
* Zura: 
** Egunkari ezkutua  (Ohiuka, 2015)

* Behi Bideko Andere Xuriak
** *Distortsioen munduan* (2018, ZTK diskak)
* EraBatera
** *Antipodetan* (2018, autoekoizpena)
** Izpi galdua (2021, autoekoizpena)

## Ikus, gainera 
* Willis Drummond

## Erreferentziak 
## Kanpo estekak 
* https://www.argia.eus/argia-astekaria/2479/jurgi-ekiza
* https://ttap.eus/jurgi-ekiza-euskaraz-sortzea-hautu-bat-da/
* https://www.eke.eus/eu/kultura/lekukoak_lekuko/jurgi-ekiza
* https://uztarria.eus/azpeitia/1669893460857-jurgi-ekiza-ez-dago-itxaropena-beste-biderik
* https://www.eitb.eus/eu/telebista/programak/biba-zuek/bideoak/osoa/9029500/jurgi-ekiza-kontzertuak-guretzat-ez-dira-erakusleihoak-jendearekin-egiten-ditugun-trukaketak-baizik/
* https://www.eitb.eus/eu/gaztea/programak/gu/osoa/9146748/jurgi-ekiza-ideia-da-aurten-ahal-bezain-beste-jotzea-urte-bukaeran-etenaldi-bat-markatuko-baitugu/
* https://goiena.eus/debagoiena/1675785400991-jurgi-ekiza-pertsona-bezala-hobetzeko-gogoa-dugu-willisen
* https://halabedi.eus/podcast/jurgi-ekiza-ekizagogoz-nago-jendearen-aurrean-proiektu-berri-hau-aurkezteko/
* https://www.mondosonoro.com/entrevistas/ekiza-2016/
* https://bertsoa.eus/albisteak/9052-jurgi-ekizari-elkarrizketa
Fauda

**Fauda** (; ; ) israeldar politika thriller telesail bat da. Lior Raz eta Avi Issacharoff ekoizleek sortu zuten. 2015eko otsailaren 15ean Yes Oh katean aireratu zen. 2016ko urtarrilaren 2tik aurrera Netflix bidez aireratzen da. Palestina eta Israelen arteko gatazkan girotua dago, alde bakoitzeko pertsonaiek arabiera nahiz hebreeraz mintzatzen direlarik.

Telesail honetako ezaugarri nagusia palestinar-israeldar gatazka zuri-beltzean edo "onak" eta "txarren" arteko lehia soil gisa erakutsi beharrean, gatazka guztiek dituzten konplexutasunak agertu eta bi aldeak irudikatzen dituzte, bi aldeen dituzten arrazoiak, ahuleziak eta burutzen dituzten ekintza eta sarraskiak azaleratuz.

## Aktoreak 
### Pertsonaia nagusiak 
* Doron Kabilio: Lior Raz
* Taufiq Hamed: Hisham Suliman
* Walid El Abed: Shadi Mar'i
* Shirin El Abed doktorea: Laëtitia Eïdo
* Gabi: Itzik Cohen
* Mickey Moreno: Yuval Segal
* Gali Kabilio: Neta Garty
* Nasrin Hamed: Hanan Hillo
* Boaz: Tomer Kapon
* Naor: Tsahi Halevi
* Nurit: Rona-Lee Shim'encima
* Avichay: Boaz Konforty
* Hertzel Pinto: Doron Ben-David

### Bigarren mailako pertsonaiak 
* Ido Kabilio: Mel Malka
* Jihan Hamed: Khawlah Hag-Debsy
* Shiekh Awadalla: Salim Dau
* Gideon Avital: Uri Gavriel

## Kanpo estekak 
* IMDBko fitxa irakurgai
Grazia (Romero de Torres)

***Grazia*** (espainieraz *La gracia*) Julio Romero de Torres margolari andaluziarraren margolan sinbolista da. 1913 - 1915 urtetan margotu zuen eta beste bi margolanen osagarria daː *Bekatua*, 1913an egina, eta *Bi bidexkak*, 1915koa. Hirurak triptikoa osatzen dute. Obra hau artistak 1915ean Arte Ederren Erakusketa Nazionalean aurkezteko egin zuen. 2000. urtean Sotheby's etxeak egindako enkantean Kordobako Udalak erosi zuen, horretarako 380.000 libra ordainduz. Gaur egun Kordobako Julio Romero de Torres Museoan ikus daiteke.

## Azterketa 
Emakumea ia biluzik ikusten dugu margolanaren erdian. Bi mojek heltzen diote, bat zutik, bestea belaunikatuta. Atzean emakume zahar batek eszena ikusten du; eskuinean, beste emakume batek malkoak zapi batez xurgatzen ditu, beste eskuarekin zitori bat duen bitartean. Bi emakume hauek lutoz jantzita daude.

Atzealdean, galeria baten bidez, Guadalquivir ibaia ikusten da, Kordobako zubi erromatarra eta Calahorrako Dorrea. Hurbilago San Rafael hilerria eta, ezkerrean, Santa Marina eliza.

Margolana iluna da eta argia, Romero de Torresen lanetan agertzen den berezitasunekin, biluzik dagoen emakumearen gainean zentratzen da.

## Esanahi sinbolista 
Julio Romero de Torresen obran emakumearen irudiak garrantzi handia du. Behin eta berriro emakumearen gorputzean eta adin desberdinen inguruko ausnarketan zentratu egindo da. Hiru margolan hautan garaian eta haren ustez emakumeak zituen bi bide azaldu nahi zituenː erljioarena eta sexuarena, beste modu batez esanda, garbitasunarena eta lizunkeriarena.

Fitxategi:El pecado, por Julio Romero de Torres.jpg|*Bekatua* (1913).
File:Las dos Sendas - Julio Romero de Torres.jpg|*Bi bidexkak*, (1915)

## Erreferentziak 
## Kanpo estekak 
* Erakusketaren irudia.
Maitemin (Romero de Torres)

***Maitemin*** (espainieraz *Mal de amores*) Julio Romero de Torres margolari andaluziarraren margolana da. 1905 inguruan margotua, margolariaren eskuetan egon zen hura hil arte. 1989an Andaluziako gobernuak erosi zuen, *Romero de Torres bildumarekin* batera eta bilduma osoa Kordobako Arte Ederren Museoan kokatu zen eta gaur egun han ikus daiteke.

## Azterketa 
Margolanean adin desberdinen hiru emakume ikusten diraː haur bat, emakume bat eta zahar bat; modelo gisa hiloba, emaztea eta etxeko neskamea erabili zituen hurrenez hurren. Eszena margolariaren etxeko patioan kokatzen da.

Irudia malenkoniaz josita dago. Haurrak burua amonaren gainean jarri du eta lotan dagoela ematen du. Amona, bitartean, aulki batean eserita, zutik dagoen alabari begira dago. Margolanaren dramatismoa emakume horrengan biltzen da, batez ere ikusleari begira dauden begietan, oso irekiak, zain-adiak eta, halaber, tristeak; emakumea itzalen azpian dago nahiz eta eguna, atzean ikusten den lorategiaren arabera, eguzkitsua eta argitsua izan. Orokorrean, oso eszena lasaia izango litzateke emakume horren irudia egongo ez balitz. Margolanak emakumearen hiru adinen gaia aztertzen du, Joaquín Sorolla margolariaren eragin garbiaz.

Atzean lorategi bat susmatu daiteke, zehaztasun gutxiez adierazia.
 
## Erreferentziak 
## Kanpo estekak 
* Mal de amores, Kordobako Arte Ederren Museoa.
* Mal de amores, Espainiako Museoen Bildumen Sare Digitala.
Mac and Me

**Mac and Me** (euskaraz *Mac eta Ni*) 1988ko Stewart Raffill estatubatuar zinema zuzendariak zuzendutako zientzia-fikzio eta abenturazko film bat da. Christine Ebersole, Jonathan Ward, Katrina Caspary, Lauren Stanley eta Jade Calegory aktoreek antzeztu zuten.

1982ko *E.T. the Extra-Terrestrial* film ospetsuaren antzeko gaia jorratzen duen filma da, baina hark ez bezala film honek sekulako porrot ekonomikoa izan zuen. Maiz inoizko film txarrenen sailkapenean goreneko postuetan sailkatu ohi da, dena dela eta ironikoki, denboraren poderioz genero honetako zaletuen artean [kultuzko filmak|kultuzko fima]] bilakatu zen.

## Argumentua 
Estralurtar bat NASAko laborategi batetik ihes egin eta Eric (Jade Calegory) izeneko haur paralitiko baten lagun egingo da. Estralurtarrak *Mac* ezizena du (*Mysterious Alien Creature*, "Izaki Estralurtar Misteriotsua", ingelesezko izendapenaren laburdura). Mutikoak estatubatuar espazio agentziako agenteek topatu eta berriz ere giltzaperatu ez dezaten estralurtarra ezkutatu egingo du.

## Aktoreak 
* Jade Calegory: Eric Cruise
* Christine Ebersole: Janet Cruise
* Jonathan Wardd: Michael Cruise
* Katrina Caspary: Courtney
* Lauren Stanley: Debbie
* Barbara Allyne Bennet: Zientzialaria
* Martin West: Wickett
* Danny Cooksey: Jack, Jr.
* Squire Fridell: Ronald McDonald
* Jennifer Aniston eta Nikki Cox: Extrak (krediturik gabe)

## Kanpo estekak 
* *Mac and Me* filmaren iragarkia ikusgai. Youtube.com 
* IMDBko fitxa irakurgai
24 (telesaila)

***24*** AEBetako estatubatuar akziozko telesail bat da. Joel Surnow eta Robert Cochran ekoizleek sortu zuten. 2001eko azaroaren 6etik 2010eko maiatzaren 14eraino Fox katean aireratu zen. Kiefer Sutherland aktoreak antzeztu zuen.

## Sinopsia 
Jack Bauer (Kiefer Sutherland) AEBak babestea ardura duen CTU (Terrorismoaren Aurkako Unitatea, fikziozkoa) agentziako kidea da. Telesailak Jack Bauek eta bere lankideek egun osoz burutzen duten lana irudikatzen du eta atal bakoitzak ordu batean jazotako gertakariak agertzen ditu, gertakizunak benetako denboran agertuz, hortik bere *24* (24 ordu) izenburua. Pantailaren izkina batean orduak, minutuak eta segundoak irudikatzen dituen erlojua agertzen da, eta maiz pantaila sail ezberdinetan banatua ere agertzen da, sail bakoitzak leku ezberdinetan jazotzen diren gertakizun ezberdinak irudikatuz

## Aktoreak 
## Kanpo estekak 
* 24: Legacy. Fox.com 
* IMDBko fitxa irakurgai
Don't Breathe

'''Don't Breathe'* (euskaraz *Ez Arnastu*) 2016ko Fede Álvarez uruguaiar zinema zuzendari, ekoizle eta gidoigileak zuzendu, ekoiztu eta idatzitako suspentse eta beldurrezko thriller film bat da. Jane Levy, Dylan Minnette, Daniel Zovatto eta Stephen Lang aktoreek antzeztu zuten.

## Argumentua 
Rocky, Alex eta Money (Jane Levy, Dylan Minnette eta Daniel Zovatto) Detroit hiriko erdipurdiko lapur nerabe batzuk lapurreta perfektua gauzatzeko aukera bikaina dutela uste dute: etxe batean milaka dolar dituen gizon itsu bakartia (Stephen Lang). Baina etxean sartu bezain laister, sekulako hankasartzea burutu dutela jabetuko dira, etxean atera ezinik gelditzeaz gain, itsua berekin batera sekretu beldurgarriak gordetzen dituen psikopata bat baita. Hortaz, gazteak etxetik ateratzen saiatzeaz gain itsuari biziraun beharko diote.

## Aktoreak 
* Jane Levy: Rocky
* Stephen Lang: Norman Nordstrom / "Itsua"
* Dylan Minnette: Alex
* Daniel Zovatto: Money
* Franciska Törőcsik: Cindy Roberts
* Emma Bercovici: Diddy
* Christian Zagia: Raul
* Katia Bokor: Ginger
* Sergej Onopko: Trevor

## Kanpo estekak 
* *Don't Breath'' filmaren iragarkia ikusgai. Youtube.com 
* Webgune ofiziala 
* IMDBko fitxa irakurgai
Bekatua (Romero de Torres)

***Bekatua*** (espainieraz *El pecado*) Julio Romero de Torres margolari andaluziarraren margolana sinbolista da. 1913. urtean margotu zuen eta beste bi margolanen osagarria daː *Grazia* eta *Bi bidexkak*, biak 1915ekoak. Hirurak triptikoa osatzen dute. Obra hau artistak 1915ean Arte Ederren Erakusketa Nazionalean aurkezteko egin zuen. Gaur egun Kordobako Julio Romero de Torres Museoan ikus daiteke non Sofia Erregina Museoak gordailuan utzi du.

## Azterketa 
Biluzik dagoen emakume gazte batek margolanaren protagonismoa biltzen du. Ohe baten gainean, ikusleari bizkarra ematen dio. Emakumearen aurpegia bera begiratzen ari den ispilu batean ikus daiteke. Ohe ondoan lutoz jantzitako lau emakume daude; haien artean hitz egiten ari dira eta, aldi berean, ispilua eta sagar bat heltzen ari dira. Ispilua eta sagarra bekatuaren sinboloak dira. Sagarra heltzen duen emakumea irrifarrez dago. Lurrean biluzik dagoen emakumearen zapatak ikus daitezke.

Atzealdean, galeria baten bidez, San Hipolito Errege Kolejiata ikus daiteke. Atzerago, hurruti, gaztelua duen mendi bat.

Margolana iluna da eta argia, Romero de Torresen lanetan agertzen den berezitasunekin, biluzik dagoen emakumearen gainean zentratzen da.

## Esanahi sinbolista 
Julio Romero de Torresen obran emakumearen irudiak garrantzi handia du. Behin eta berriro emakumearen gorputzean eta adin desberdinen inguruko ausnarketan zentratu egindo da. Hiru margolan hautan garaian eta haren ustez emakumeak zituen bi bide azaldu nahi zituenː erljioarena eta sexuarena, beste modu batez esanda, garbitasunarena eta lizunkeriarena.

Fitxategi:Julio Romero de Torres - The Grace - 1914.jpg|*Grazia* (1915).
File:Las dos Sendas - Julio Romero de Torres.jpg|*Bi bidexkak*, (1915)

## Erreferentziak 
## Kanpo estekak 
* {̟̇{es}}ː[Margolanaren fitxa Sofia Erregina Museoa(https://eu.wikipedia.org/wiki/Sofia_Erregina_Museoa)n.]
Konketa (ontzia)

[thumb|Konketa eta [pitxerra]]
**Konketa** ontzi handi eta ahozabala da, garbiketarako erabiltzen dena.

Industria Iraultzako produktua, konketak jatorrian aleazio metaliko desberdinetan egin ziren, esmalte zuriz estalitako letoikoak herrikoenak izanez; gero aluminiokoak iritsiko lirateke eta azkenik plastikokoak. Bere eguneroko garbitasun pertsonalerako erabilera etxe-iturgintzako txorrotako urarekin ordezkatu zen.

## Kanpo estekak
Logan (filma)

**Logan** 2017ko James Mangold estatubatuar zinema zuzendariak zuzendutako superheroi film bat da. Marvel Comics argitaletxeko Wolverine eta X-Men superheroien komikietan oinarritua dago, hain zuzen ere, Mark Millar eta Steve McNiven komikigileen *Old Man Logan* komikian. Hugh Jackman, Patrick Stewart, Richard E. Grant, Boyd Holbrook, Stephen Merchant eta Dafne Keen aktoreek antzeztu zuten.

*X-Men Origins: Wolverine* (2009) eta *The Wolverine* (2013) filmeen jarraipena da.

## Argumentua 
*X-Men: Days of Future Past* filmeko gertakizunak jazo zirenetik urte betera, Loganek (Hugh Jackman) bere ahalmen eta hatzaparrak ez erabiltzea erabaki du. Baina Nathaniel Essexek zuzuzendutako erakunde batek gainontzeko munduko mutanteetaz baliatu eta bere onurarako armak bilakatzeko asmoa duela jakitean, Logan beste behin ere Wolverine izatera behartua egongo da...

## Aktoreak 
* Hugh Jackman: James "Logan" Howlett/Wolverine
* Patrick Stewart: Charles Xavier/X irakaslea
* Dafne Keen: Laura Kinney/X-23
* Boyd Holbrook: Donald Pierce
* Richard E. Grant: Zander Rice
* Stephen Merchant: Caliban

## Ikus gainera 
* *Old Man Logan* (2008-2009, "Logan Zaharra", Mark Millar eta Steve McNiven)

## Kanpo estekak 
* *Logan* filmaren iragarkia ikusgai. Youtube.com 
* Webgune ofiziala 
* IMDBko fitxa irakurgai
Jean de Valette

**Jean de Valette**, ezaguna ere **Jean de La Valette** edo **Jean Parisot de La Valette** bezala (Parisot, Okzitania, 1494 &ndash; Malta, 1568) San Joan Jerusalemgo ordeneko 49. maisu handia izan zen. Ezaguna da batez ere turkiarren 1565ko Maltako Setio Handian eutsi ziolako eta herrialdearen gaur egungo hiriburuari bere izena eman ziolako, Valletta.

## Maltako setioa 
thumb
Bere agintaldian izan zuen krisirik larrienak Maltako setioa izan zen, Suleiman I.ak eragin zuena. Sultanak, ordeneko zaldunek turkiarren itsasontziei egindako erasoengatik haserre, 1565ean Malta erasotzea agindu zuen eta horretarako 159 itsasontzi eta 30.000 gizon jarri zituen Kara Mustafa jeneralaren agindupean. 1565eko maiatzaren 18an edo 24an turkiarrak San Elmeko fortearen setioarekin hasi ziren, 130 zaldunek gordetzen zutena, eta ekainaren 23an eroriko zena. Beste hainbat toki hartu ostean, irailaren 7an berriro itsasoratu ziren eta berriro uhartean lurreratu ziren. Kasu honetan garaituak izan ziren irailaren 13an Siziliako erresumatik (garai hartan Espainiako koroaren menpeko zena, hots, Filipe II.arena) laguntzera joan ziren tropen laguntzari esker.

Setioaren ostean, Valletta hiri berriaren eraikuntza agindu zuen 1566an eta berak jarri zuen lehen harria. Hiriak haren fundatzailearen izena hartu zuen (*Humilissima Civitas Vallettae*). Geroago, hiriaren fortifikazio bikaina zela eta, "Superbissima" (apartena) izenez ere ezaguna izan zen.
Moonlight in Havana

***Moonlight in Havana*** 1942ko Anthony Mann estatubatuar zinema zuzendariaren filma da.

## Argumentua 
Johnny Norton beisbol-jokalaria ezezik, abeslari ere bada, baina hotzeria duenean bakarrik kantatu dezake. Bere taldea izandakoak Habanan udaberriko entrenamenduak egiten dituen bitartean, Johnny klub bateko abeslari gisa hasiko da. Zailtasun ekonomikoak dituen Blue Sox bere taldeak berriro onartzen duenean, agertokia eta estadioa txandakatuko ditu, Patsy Clark, taldeko jabearen alabaren besoetatik, Gloria, klubeko abeslari eta bere benetako maitearen besoetara igaroz.

## Aktoreak 
* Allan Jones: Johnny Norton
* Jane Frazee: Gloria Jackson
* Marjorie Lord: Patsy Clark
* William Frawley: Barney Crane
* Don Terry: Eddie Daniels
* Wade Boteler: Joe Clark

## Erreferentziak 
## Kanpo estekak
The Milagro Beanfield War

**The Milagro Beanfield War** (euskaraz *Milagro Banardiaren Gerra*) 1988ko Robert Redford estatubatuar zinema zuzendari eta aktoreak zuzendutako drama-komedia film bat da. Rubén Blades, Richard Bradford, Sônia Braga, Julie Carmen, James Gammon, Melanie Griffith, John Heard, Carlos Riquelme, Daniel Stern, Christopher Walken eta Chick Vennera aktoreek antzeztu zuten.

1988ko Jatorrizko soinu banda onenaren Oscar Saria (Dave Grusin) irabazi zuen.

Mexiko Berriko Truchas herrixkan filmatu zen.

## Argumentua 
AEB, Mexiko Berria. Milagro gehienak mexikar-estatubatuar nekazariak diren eta lehorte baten ondorioz ia miseria gorrian bizi diren herrixka bat da. Halere, finantza talde boteretsu batek herrixkaren lursail guztiak erosi eta luxuzko aisigune bat eraikitzeko asmoa du, hortaz herrixkako giroa egun batetik bestera aldatzera doala dirudi. Arazoa Jose *Joe* Mondragon (Chick Vennera) herritarrak proiektua oztopatzeko bere jabetzakoa ez den urez bere baratzeko banarrrak ureztatzen hasten denean sortuko da.

## Aktoreak 
* Rubén Blades:Bernie Montoya sheriffa
* Richard Bradford: Ladd Devine
* Sônia Braga: Ruby Archuleta
* Julie Carmen: Nancy Mondragon
* James Gammon: Shorty Wilson zaldi lapurra
* Melanie Griffith: Flossie Devine
* John Heard: Charlie Bloom
* Carlos Riquelme: Amarante Cordova marshalla
* Daniel Stern: Herbie Platt
* Chick Vennera: Joe Mondragon
* Christopher Walken: Kyril Montana
* Freddy Fender: Sammy Cantú alkatea
* Tony Genaro: Nick Rael
* Jerry Hardin: Emerson Capps
* Ronald G. Joseph: Jerry Gomez
* Mario Arrambide: Carl
* Robert Carricart: Coyote Angel

## Kanpo estekak 
* *The Milagro Beanfield War* filmaren iragarkia ikusgai. Youtube.com 
* IMDBko fitxa irakurgai
My Best Gal

***My Best Gal*** 1944ko Anthony Mann estatubatuar zinema zuzendariaren filma da.

## Argumentua 
Kitty O’Hara, ikuskizunen munduko famili bateko senidea, kafetegi batean ari da lanean. Bere sendiak ordea neska ere agertokira igo dadin nahi luke, eta horretarako, Johnny McCloud izeneko konpositore hasiberriaren musika lortzen diote.

## Aktoreak 
* Jane Withers: Kitty O'Hara
* Jimmy Lydon: Johnny McCloud
* Frank Craven: Danny O'Hara
* Fortunio Bonanova: Charlie
* George Cleveland: Ralph Hodges
* Franklin Pangborn: Mr. Porter
* Mary Newton: Miss Simpson
* Jack Boyle: Freddy

## Erreferentziak 
## Kanpo estekak
Midnight in the Garden of Good and Evil (filma)

**Midnight in the Garden of Good and Evil** (euskaraz *Gauerdia Ongiaren eta Gaizkiaren Lorategian*) 1997ko Clint Eastwood estatubatuar zinema zuzendari eta ekoizleak zuzendu eta ekoiztutako drama film bat da. 1994ko John Berendt idazlearen *izenburu berdineko eleberrian* oinarritua dago. Kevin Spacey eta John Cusack aktoreek antzeztu zuten.

## Argumentua 
Jim Williams (John Cusack) newyorkar idazle gaztea Georgiako Savannah hirira bertako John Williams (Kevin Spacey) aberats eta bizizaleak ospatu behar duen Gabon jai prestigiotsuaren berri ematera bidalia izan da. Baina ustekabean, aberatsak bere burua hilketan ilun batean sartua ikusiko du, idazleak jazotakoa bere kaxa ikertzea erabakiko du, horrek hiriko behe mailako giroa eta bertako pertsonaia xelebreenak ezagutzeko aukera emango dio.

## Aktoreak 
* Kevin Spacey: Jim Williams
* John Cusack: John Kelso
* Jack Thompson: Sonny Seiler
* Irma P. Hall: Minerva
* Jude Law: Billy Hanson
* Alison Eastwood: Mandy Nicholls
* Paul Hipp: Joe Odom
* The Lady Chablis: Chablis Deveau
* Kim Hunter: Betty Harty
* Geoffrey Lewis: Luther Driggers
* Bob Gunton: Finley Largent
* Richard Herd: Henry Skerridge
* Leon Rippy: Boone detektibea
* Sonny Seiler: White epailea
* Dorothy Loudon: Serena Dawes
* Michael Rosenbaum: George Tucker

## Kanpo estekak 
* *Midnight in the Garden of Good and Evil* filmaren iragarkia ikusgai. Youtube.com 
* IMDBko fitxa irakurgai
Dr. Broadway

***Dr. Broadway*** 1942ko Anthony Mann estatubatuar zinema zuzendariaren filma da.

## Argumentua 
Timothy Kane doktoreak Connie korista salbatu du, publizitate amarru batean eraikin batetik jauzi egitera doanean. Gero, hiltzaile baten heriotzan korapilatuta ikusiko du bere burua, honek aspaldi galdu zuen alabari 100.000 dolar eman diezaizkion laguntza eskatu baitio; baina hori egin ahal izan aurretik, mafiak hiltzailea akabatu eta bere kutxa gotorreko giltza ostu dio.

## Aktoreak 
* Macdonald Carey: Dr. Timothy Kane / Dr. Broadway
* Jean Phillips: Connie Madigan
* Eduardo Ciannelli: Vic Telli
* Richard Lane: Police Sgt. Patric
* J. Carrol Naish: Jack Venner
* Joan Woodbury: Margie Dove
* Arthur Loft: Capt. Mahoney
* Warren Hymer: Maxie the Goat
* Frank Bruno: Marty Weber
* Sid Melton: Louie La Conga
* Olin Howland: Professor
* Gerald Mohr: Red
* Abe Dinovitch: Benny
* Thomas W. Ross: Magistrate
* Charles C. Wilson: Dist. Atty. McNamara
* Spencer Charters: Oscar Titus
* Mary Gordon: Broadway Carrie
* Jay Novello: Greeny
* John Gallaudet: Al
* Al Hill: Jerry

## Erreferentziak 
## Kanpo estekak
The Great Flamarion

***The Great Flamarion*** 1945eko Anthony Mann estatubatuar zinema zuzendariaren filma da.

## Argumentua 
Flamarionek vaudeville-ikuskizunetan tiratzaile izatea du ogibide. Emakumeak gorrotatzen ditu duela hamabost urteko amodio istorio zaputz baten ondorioz. Connie Wallace, bere laguntzailearen senarrak ere berarentzat lan egiten du. Conniek harekin maiteminduta dagoela sinestaraziz, Flamarion limurtzen duenean, honen senarra "ustekabean" hilko da.

## Aktoreak 
* Erich von Stroheim: The Great Flamarion
* Mary Beth Hughes: Connie Wallace
* Dan Duryea: Al Wallace
* Stephen Barclay: Eddie Wheeler
* Lester Allen: Tony
* Esther Howard: Cleo
* Michael Mark: Nightwarchman

## Erreferentziak 
## Kanpo estekak
Sing Your Way Home

***Sing Your Way Home*** 1945eko Anthony Mann estatubatuar zinema zuzendariaren filma da.

## Argumentua 
Bigarren Mundu Gerra bukatzean New Yorkera itzultzen den gerra-korrespontsal harroputza da Steve Kimball. Tropentzat emanaldiak eskaintzen ari zirela, Europan lau urtez harrapatuta geraturiko nerabe-talde baten ardura dauka. Taldean Bridget Forrester sartu da ustekabean, gerrak bere aita kazetariarengandik banandu zuen neskatxa. Horiei Kay Lawrence gehituko zaie, etxerako itzuleran datorren kantari amerikarra. Steve eta Kay elkarrekin maitemindu dira eta gazteek etxerako bidean bere emanaldia itsasontzian eskainiko dute.

## Aktoreak 
* Jack Haley: Steve Kimball
* Marcy McGuire: Bridget Forrester
* Glen Vernon: Jimmy McCue
* Anne Jeffreys: Kay Lawrence
* Donna Lee: Terry

## Erreferentziak 
## Kanpo estekak
Two O'Clock Courage

'''''Two O'Clock Courage''''' 1945eko Anthony Mann estatubatuar zinema zuzendariaren filma da.

## Argumentua 
Ted Allisonek kolpe handi baten ondorioz, amnesia dauka. Hilketa baten ikerketan murgilduta ikusiko du bere burua eta zantzu guztien arabera, bera da erruduna. Patty, emakumezko taxilari batek, bere izena garbitzen lagunduko dio. Tedek balakada bat jasotzean, oroimena berreskuratu eta errugabe dela frogatuko du.

## Aktoreak 
* Tom Conway: Ted "Step" Allison
* Ann Rutherford: Patty Mitchell
* Richard Lane: Al Haley
* Lester Matthews: Mark Evans
* Roland Drew: Steve Maitland
* Emory Parnell: Insp. Bill Brenner
* Jane Greer: Helen Carter
* Jean Brooks: Barbara Borden

## Erreferentziak 
## Kanpo estekak
Haurren aldaleku

thumb|Ohiko aldaleku bat.
thumb|Haurren aldaleku publiko bat.
**Haurren aldalekua** haurrei pixoihala aldatzeko diseinaturiko plataforma txiki eta garai bat da.

## Ezaugarriak 
Betiko aldalekua poliuretano bloke batez egina dago. Blokea plastikoz bilduta dago eta, ondorioz, garbitzeko erraza da. Guraizak itxura duen euskarri baten gainean koka daiteke eta, azpian, azpil bat izaten du non gauzak jar daitezke. Baita eskuoihala zintzilikatzeko euskarria eta alboetako poltikoak izan ditzake. Batzutan ere bainuontzi txiki eduki dezake; kasu horietan, bainuontzi estaltzeko tapaki bat izaten du.

Dena dela, aldaleku mota asko daude. Batzuk eramangarriak dira, oso sinpleak, maleta forma batean tolegarriak. Beste batzuk sofistikatuagoak dira, goian aipatu dugun bezalakoak.

Osakidetzaren arabera, aldaleku egokia ezaugarri hauek izan behar ditu: "Mahai edo aldaleku egonkor bat erabili. Umea aldalekuan jarri baino lehen, umea garbitzeko behar den guztia eskura jarri. Aldalekua nahikoa zabal izango da umeak bere gain bira eginez gero, erortzeko arriskurik egon ez dadin"

## Erreferentziak 
## Kanpo estekak
The Bamboo Blonde

***The Bamboo Blonde*** 1946ko Anthony Mann estatubatuar zinema zuzendariaren filma da.

## Argumentua 
Louise Anderson Manhattango klub bateko abeslaria da, Eddie Clark bertako jabe delarik. Bertan B-29ko pilotua ezagutuko du, Patrick Ransom. Gau erromantiko baten ostean, Ransom Pazifikorantz abiatuko da. Adarra jo nahian, bere tripulazioak Louiseren aurpegia marrazten du hegazkinaren muturrean, zeinarekin korazatuak hondoratu eta japoniar hegazkinak lurreratzen dituen. Eddiek hegazkinaren eta honen izenaren, *The Bamboo Blonde*, ospeari abantaila ateratzen dio bere kluba, bertako abeslaria eta izen bereko produktu-lerro bat sustatzeko, eta horiekin guztiekin zeharo aberastuko da. 

## Aktoreak 
* Frances Langford: Louise Anderson
* Ralph Edwards: Eddie Clark
* Russell Wade: Patrick Ransom, Jr.
* Iris Adrian: Montana Jones
* Richard Martin: Jim Wilson
* Jane Greer: Eileen Sawyer
* Glen Vernon: Shorty Parker
* Paul Harvey: Patrick Ransom, Sr.
* Regina Wallace: Mrs. Julie Ransom
* Jean Brooks: Marsha
* Tommy Noonan: Art Department
* Dorothy Vaughan: ama
* Jason Robards, Sr.: ofiziala

## Erreferentziak 
## Kanpo estekak
Desperate (filma)

***Desperate*** (eusk.: 'Etsi-etsian') 1947ko Anthony Mann estatubatuar zinema zuzendariaren filma da.

## Argumentua 
Steve Randall kamioilari ezkonberriak, ezustean bere burua larruen biltegi bateko lapurretan nahastuta ikusiko du, zeinean polizia bat hilik gertatu den. Gaizkile-taldeko kide bat atxilotu, epaitu eta aulki elektrikoan hiltzera zigortzen dute. Walt Radak, taldeko buruak, Steve endredatzeko asmoa du, honek hilketa aitortu dezan, ezetz badio, Ann bere emazte hiltzearen mehatxupean.

## Aktoreak 
* Steve Brodie: Steve Randall
* Audrey Long: Mrs. Anne Randall
* Raymond Burr: Walt Radak
* Douglas Fowley: Pete Lavitch
* William Challee: Reynolds
* Jason Robards: Det. Lt. Louie Ferrari
* Freddie Steele: Shorty Abbott
* Lee Frederick: Joe Daly
* Paul E. Burns: osaba Jan
* Ilka Grüning: izeko Klara

## Erreferentziak 
## Kanpo estekak
Railroaded!

***Railroaded!*** 1947ko Anthony Mann estatubatuar zinema zuzendariaren filma da.

## Argumentua 
Duke Martin balak lurrinean bustitzen dituen hiltzaile psikopata da. Lapurreta bat gertatzen da, apaindegi batean, zeina apustu-etxe estalia den. Lapurretan polizia bat hilik gertatu da eta lapurretako bat, Cowie, atxilotu egin dute. Galdeketak egiteko ospital batera daramate, eta Poliziaren presiopean, Steve Ryan bere laguna salatzen du, delituan parte hartu ez duen mutil bat.

## Aktoreak 
* John Ireland: Duke Martin
* Sheila Ryan: Rosie Ryan
* Hugh Beaumont: Mickey Ferguson
* Jane Randolph: Clara Calhoun
* Charles D. Brown: Police Capt. MacTaggart
* Clancy Cooper: Detective Jim Chubb
* Peggy Converse: Marie Weston
* Hermine Sterler: Mrs. Ryan
* Keefe Brasselle: Cowie Kowalski
* Roy Gordon: Jackland Ainsworth

## Erreferentziak 
## Kanpo estekak
Pitxer

**Pitxerra** buztinez, beiraz edo bestelako materialez egindako ontzia da, normalean lepoan sabelean baino estuagoa dena, bertan likidoak isurtzeko estugune apropos batez eta eskuleku batez osatua dagoena. Pitxerrek helduleku bakarra izan ohi dute.

## Erreferentziak 
## Kanpo estekak
T-Men

***T-Men*** (eusk.: 'T-gizonak') 1947ko Anthony Mann estatubatuar zinema zuzendariaren filma da.

## Argumentua 
Dennis O'Brien eta Tony Genaro, Altxorraren Departamentuko bi agente, ikerketa bitartean beste agente baten heriotza eragin duen faltsutzaileen sarea desegitekotan dabiltza. Beren buruak gaizkiletzat aurkeztuz, Detroiteko mafiako familia boteretsu batean infiltratuko dira.

## Aktoreak 
* Dennis O'Keefe: Dennis O'Brien
* Mary Meade: Evangeline
* Alfred Ryder: Tony Genaro
* Wallace Ford: The Schemer
* June Lockhart: Mary Genaro
* Charles McGraw: Moxie

## Erreferentziak 
## Kanpo estekak
Raw Deal (1948ko filma)

***Raw Deal*** 1948ko Anthony Mann estatubatuar zinema zuzendariaren filma da.

## Argumentua 
Joe Sullivan egin ez duen delitu baten zigorra betetzen ari da. Garai bateko bere bazkideek berari egotzi zioten errua, baina kartzelatik ihes egin orduko mendeku hartuko duela erabaki du. Pat bere amorantearen laguntzaz presondegitik ihes egingo du.

## Aktoreak 
* Dennis O'Keefe: Joseph Emmett (Joe) Sullivan
* Claire Trevor: Pat Cameron
* Marsha Hunt: Ann Martin
* John Ireland: Fantail
* Raymond Burr: Rick Coyle
* Curt Conway: Spider
* Chili Williams: Marcy
* Regis Toomey: Police Capt. Fields
* Whit Bissell: Murderer
* Cliff Clark: Gates

## Erreferentziak 
## Kanpo estekak
He Walked by Night

***He Walked by Night*** 1948ko Alfred L. Werker estatubatuar zinema zuzendariaren filma da. Anthony Mannek ere zuzendu zuen baina kreditatu gabe.

## Argumentua 
Davis Morgan joera psikopatak dituen elektronikaren jenio bat da. Material elektronikoko denda eta biltegietan lapurretan ibiltzen da, behin aldaketak egin ondoren, Paul Reevesi saltzen dizkion ekipoak lortzeko. Los Angelesko Poliziak ez du lapur honekin asmatzen, ez baita ohartzen bere irrati-katea ere sintonizatua daukala eta honek haren bila non dabiltzan jakin dezakeela.

## Aktoreak 
* Richard Basehart: Roy Martin/Roy Morgan
* Scott Brady: Sgt. Marty Brennan
* Roy Roberts: Captain Breen
* Whit Bissell: Paul Reeves
* James Cardwell: Sgt. Chuck Jones
* Jack Webb: Lee

## Erreferentziak 
## Kanpo estekak
Revenge of the Nerds

**Revenge of the Nerds** (euskaraz *Sasijakintsuen Mendekua*) 1984ko Jeff Kanew estatubatuar zinema zuzendariak zuzendutako komedia film bat da. Robert Carradine, Anthony Edwards, Ted McGinley eta Bernie Casey aktoreek antzeztu zuten.

## Argumentua 
Adams College unibertsitateko sasijakintsu talde desegokitu batek gainerako ikasle guztien onarpereza eta txantxak jasan ondoren beren fraternitatea sortzea erabakiko du. Azkenean, beretaz bereziki barre egin duten ikastetxeko amerikar futbol taldeko jokalarietaz mendakatuko dira.

## Aktoreak 
### Sasijakintsuak 
* Robert Carradine: Lewis Skolnick
* Anthony Edwards: Gilbert Lowe
* Timothy Busfield: Arnold Poindexter
* Curtis Armstrong: Dudley "Booger" Dawson
* Andrew Cassese: Harold Wormser
* Brian Tochi: Toshiro Takashi
* Larry B. Scott: Lamar Latrelle
* Michelle Meyrink: Judy

### Txantxazaleak eta beren neskalagunak 
* Ted McGinley: Stan Gable
* Donald Gibb: Frederick W. "Ogroa" Palowaski
* Matt Salinger: Danny Burke
* Julia Montgomery: Betty Childs (credited as "Julie Montgomery")
* Lisa Welch: Suzy

### Helduak 
* John Goodman: Harris entrenatzailea
* David Wohl as Dean Ulich
* Bernie Casey: U.N. Jefferson
* James Cromwell: Skolnick jauna (kredituetan "Jamie Cromwell" bezala)
* Alice Hirson: Florence 'Flo' Lowe

## Kanpo estekak 
* *Revenge of the Nerds* filmaren irargarkia ikusgai. Youtube.com 
* IMDBko fitxa irakurgai
Laranjak eta limoiak

***Laranjak eta limoiak*** (espainieraz *Naranjas y limones*) Julio Romero de Torres margolari andaluziarraren margolan sinbolista da. 1927an sortu zuen eta gaur egun Kordobako Julio Romero de Torres Museoan erakusten da.

## Deskribapena 
Neska gazte batek, gerritik gora biluzik, bost laranja erakusten ditu, eskuen eta besoen artean. Laranjen artean bere bi bular ikusten dira, "limoiak" alegia. Gona gorputzean itsatsita dago, neskaren formak erakusten. Emakumea ikusleari begira dago. Fisikoki, egilearen obran ohikoa izan zenez, Andaluziako neska da, beltzarana. Modeloaren atzean laranjondo txiki bat ikus dezakegu, laranjaz beteta; baita pieza arkeologiko batzuk. Neurri batean margolana izadi hil izango balitz bezala dago azalduta. Margolanaren atzealdean marroi kolorea da nagusi; argia neskaren gorputza adierazten du, hondo horren gainean azpimarratuta. Garaian obra hau probokazio gisa izan zen hartuta.

## Erreferentziak 
## Kanpo estekak 
* [Margolanari buruzko komentarioa Julio Romero de Torres Museoa(https://eu.wikipedia.org/wiki/Julio_Romero_de_Torres_Museoa)ren webgunean.]
Border Incident

***Border Incident*** 1949ko Anthony Mann estatubatuar zinema zuzendariaren filma da.

## Argumentua 
Jack Bearnes estatubatuar agenteak eta Pablo Rodriguez mexikarrak elkarrekin dihardute Kaliforniako Owen Parkson arrantxo-nagusiaren soroetan lan egiteko mexikar langileak modu ezlegalean sartzen dituen sare bat agerian uzteko. Bearnes munta gutxiko gaizkile baten itxurak eginez Parksonen taldean sartuko da eta Rodriguezek gainerako langileekin modu ezlegalean sartzea lortuko du.

## Aktoreak 
* Ricardo Montalban: Pablo Rodriguez
* George Murphy: Jack Bearnes
* Howard Da Silva: Owen Parkson
* James Mitchell: Juan Garcia
* Arnold Moss: Zopilote
* Alfonso Bedoya: Cuchillo
* Teresa Celli: Maria Garcia
* Charles McGraw: Jeff Amboy
* José Torvay: Pocoloco
* John Ridgely: Mr. Neley
* Arthur Hunnicutt: Clayton Nordell
* Sig Ruman: Hugo Wolfgang Ulrich
* Jack Lambert: Chuck
* Otto Waldis: Fritz

## Erreferentziak 
## Kanpo estekak
Maitasun bizizaleak

***Maitasun bizizaleak*** (espainieraz *Vividoras del amor*) Julio Romero de Torres margolari andaluziarraren margolan modernista da. 1906an sortu zuen Arte Ederren Erakusketa Nazionalean aurkezteko asmoz baina zentsuratua izan zen. Lan hau margolariaren lehen garaikoa da, errealismo sozialarena alegia. Romero de Torresen lan garrantzitsuenetariko bat da hau.

## Deskribapena 
Lau emakume prostituta gela batean daude itxaroten. Lurrean sutontzi bat ikus daiteke. Aurpegiek seriotasuna adierazten dute. Bereziki begiak dira deigarrienak; lau emakumeetatik hiru ikusleari begira daude. Laugarrena bere munduan bildua ematen du eta haren aurpegia ia ez da ikusten. Margolanean erotismorik edo festa girorik ez dago. Inguruak pobreziaren kutsua azaltzen du.

## Eragina 
1906an erakusketaren arduradunek inmoraltzat jo zuten obra hau eta atzera bota zuten. Gehien batean erreakzioaren jatorria gaia zen ezen margolanean ez baita inongo elemetu erotikorik ikusten. Izatekotan, salaketa adierazten du erotismoa baino gehiago. Zentzu horretan izenburua nahiko sarkastikoa da.

## Erreferentziak 
## Kanpo estekak 
* Margolanari buruzko komentarioa.
Disko-jogailu

**Disko-jogailua** binilozko diskoak irakurri eta entzuteko erabiltzen den tresna da. Funtzionamenduaren oinarriak elektromagnetiko-analogikoak dira, fonografo eta gramofonoaren eta kasuetan ez bezala. Izan ere, disko-jogailua diskoak baliatzen dituen fonografo elektrikoa dela esan daiteke.

1920ko hamarkadan asmatu zen, diskoak elektrikoki erreproduzitzeko asmoak akuilaturik. Helburua ordura arteko soinu kalitatea hobetzea eta grabatze-euskarria iraunkorragoa egitea zen. Arrakasta handia izan zuen, lehenik kaseteek eta gerora disko konpaktuek ordeztu zuten arte, 1980ko hamarkadan.

## Historia 
Disko-jogailuaren oinarriak fonografoan leudeke. Fonografoa zilindro batean inskribaturiko lerroak soinu bihurtzen ziten tresna mekaniko bat zen, gerora zilindroaren ordez disko bat erabiltzen hasi zirelarik gramofono delakoa eman zuena. Fonografoa 1877an patentatu zuen Edisonek, eta honi hainbat hobekuntza egin zizkion Alexander Graham Bellek 1880an. Gramofonoa berriz 1887an patentatu zuen Berlinerrek. Disko-jogailua ez zen 1925 urtera arte asmatu, ordura arte teknologia ez baitzen aski garatua arlo elektroteknikoan.

## Erreferentziak 
## Kanpo estekak
Beira-arasa

[thumb|Etxeko Beira-arasa baxera eta [beirateriarekin]]
**Beira-arasa** beirazko ateak dituen armairua da. Gauza hauskor edo baliotsuak gordetzeko eta erakusteko erabiltzen da: portzelana, bitxiak, liburu zaharrak, baxerak, etab.

## Kanpo estekak
Beirateria

alt=|thumb|Beirateria
**Beirateria** edo **kristaleria** likidoak edan eta zerbitzatzeko, mahai gainean erabilerarako, beirazko piezen multzoa (edalontziak, kopak...) da.

## Kanpo estekak
Californication (telesaila)

***Californication*** AEBtako telesail bat da.Tom Kapinos ekoizlea sortu zuen. 2007ko Abuztuaren 13tik 2014ko ekainaren 29raino Showtime katean aireratu zen. David Duchovny, Natascha McElhone, Pamela Adlon, Madeleine Martin, Madeline Zima eta Evan Handler aktoreek antzeztu zuten.

## Argumentua 
Hank Moody (David Duchovny) krisialdian dagoen idazlea da: emakume ugariekin sexu harremanak izan, eta zurrutari eman eta drogak hartzen ditu. Halere, eta bere ahulezi horiek izan arren, maitatzen uzten den gizaseme da, eta bere zinezkotasun harrigarriari esker, bere idazle ibilbidean arrakastak nahiz porrotak izango ditu. Honela bada, gonazale festazale honek sorkuntza krisialdi baterik igarotzen ari den bere bizitza profesional eta bere bizitza pertsonal kaotikoa uztartzen saiatuko da: Becca (Madeleine Martin) izeneko hamabi urteko alaba bat du, Karen (Natascha McElhone) emazte ohia, eta emakume erakargarriekiko pasio geldiezina.

## Pertsonaiak 
* **Hank Moody** (David Duchovny)
* **Karen Van Der Beek** (Natascha McElhone)
* **Charlie Rumkle** (Evan Handler)
* **Rebecca "Becca" Moody** (Madeleine Martin)
* **Mia Gross** (Madeline Zima)
* **"Dani California"** (Rachel Miner)
* **Marci Rumkle** (Pamela Adlon)
* **Bill Gross** (Damian Young)

## Kanpo estekak 
* IMDBko fitxa irakurgai
Katharina von Bora

**Katharina von Bora** (1499ko urtarrilaren 29a - 1552ko abenduaren 20a) Martin Lutero Erreforma Protestantearen lider alemaniarraren emaztea izan zen. Idazkun ezberdinetan aurki daitekeenetik haratago oso gutxi dakigu bere bizitzari buruz. Hala ere Katharina Erreforma horretako parte-hartzailerik garrantzitsuenen artean daukagu, familia bizitza zein apaizen ezkontzen inguruko oinarriak ezarri zituelako.
Reign of Terror

***Reign of Terror*** (eusk. 'Izuaren erregealdia') 1949ko Anthony Mann estatubatuar zinema zuzendariaren filma da.

## Argumentua 
1794an, Lafayette markesak atzerritik Charles D'Aubigny bere mandataria bidaltzen du Robespierrek botere diktatorialak bere gain har ditzan galarazteko. D'Aubignyk Duval fiskal berria hilko du, zeina Robespierrek ez duen sekula ikusi, eta bere tokia hartzen du.

## Aktoreak 
* Robert Cummings: Charles D'Aubigny
* Richard Basehart: Maximilien Robespierre
* Richard Hart: François Barras
* Arlene Dahl: Madelon
* Arnold Moss: Fouché
* Norman Lloyd: Tallien
* Charles McGraw: Sergeant
* Beulah Bondi: amama Blanchard
* Jess Barker: Saint-Just
* Robert Warwick: Konbetzioaren buruzagia

## Erreferentziak 
## Kanpo estekak
White Hunter Black Heart

**White Hunter Black Heart** (euskaraz *Ehiztari Zuri, Bihotz Beltz*) 1990eko Clint Eastwood estatubatuar zinema zuzendari, ekoizle eta aktoreak zuzendu, ekoiztu eta antzeztutako drama film bat da. 1953ko Peter Viertel idazlearen izenburu berdineko eleberrian oinarritua dago. Berak, Jeff Fahey, George Dzundza, Alun Armstrong eta Marisa Berenson aktoreek antzeztu zuten.

Cannesko Zinemaldian Urrezko Palmarengatik lehiatu zen.

1952ko *The African Queen* ("Afrikar Erregina") film ospetsuaren filmaketan oinarritua dago. Filmeko pertsonaiak ere filma mitiko hartan parte hartu zuten benetazkoetan oinarritu dago: hortaz, John Wilson zuzendaria delakoa John Huston litzateke, Paul Landers ekoizlea Sam Spiegel, eta Kay Gibson eta Richard Vanstone aktoreak Katherine Hepburn eta Humphrey Bogart.

## Argumentua 
John Wilson (Clint Eastwood) zuzendariak bere hurrengo filmaren kokaleku egokiak topatzeko asmoz Afrikara bidaiatuko du. Behin bertaratuta, ekoizlea eta gainontzeko filmaketa taldearen etsipenerako guztia bere benetazko helburu bakarra elefanteak ehizatzeko asmoa ezkutatzeko aitzakia izan dela jakitea izango da.

## Aktoreak 
* Clint Eastwood: John Wilson
* Jeff Fahey: Pete Verrill
* Alun Armstrong: Ralph Lockhart
* George Dzundza: Paul Landers
* Charlotte Cornwell: Wilding andereinoa, Wilsonen idazkaria
* Norman Lumsden: Butler George
* Marisa Berenson: Kay Gibson
* Richard Vanstone: Phil Duncan
* Edward Tudor-Pole: Reissar, britainiar sozioa
* Roddy Maude-Roxby: Thompson, britainiar sozioa
* Richard Warwick: Basil Fields, britainiar sozioa
* Boy Mathias Chuma: Kivu
* Timothy Spall: Hodkins, hegazkin pilotua

## Ikus gainera 
* *The African Queen* (1952, "Afrikar Erregina")

## Kanpo estekak 
* *White Hunter Black Heart* filmaren iragarkia ikusgai. Youtube.com 
* IMDBko fitxa irakurgai
La La Land (filma)

**La La Land** (euskaraz *La La Lurraldea*) 2016ko Damien Chazelle estatubatuar zinema zuzendariak zuzendutako film musikal bat da. Ryan Gosling, Emma Stone, John Legend eta Rosemarie DeWitt aktoreek antzeztu zuten.

2016ko abuztuaren 31n Veneziako Zinemaldian estreinatu zen eta dagoeneko zazpi Urrezko Globo Sari irabazi ditu.

## Argumentua 
Mia (Emma Stone) zinema izarren kafe zerbitzaria eta aktoregaia, eta Sebastián (Ryan Gosling) taberna zuloetako jazz pianojolea, bi gazte ameslari dira. Zenbait ustekabeko topaketen ondoren, neska eta mutilaren artean maitasuna piztuko da. Baina bakoitzak beren ametsak lortzeko irrikak beren maitasun istorio amaitu eta biak banatzeko arriskuan jarriko ditu.

## Aktoreak 
* Ryan Gosling: Sebastian Wilder
* Emma Stone: Mia Dolan
* John Legend: Keith
* Rosemarie DeWitt: Laura Wilder
* J. K. Simmons: Bill
* Finn Wittrock: Greg Earnest
* Tom Everett Scott: David
* Meagen Fay: Miaren ama
* Damon Gupton: Harry
* Jason Fuchs: Carlo
* Jessica Rothe: Alexis
* Sonoya Mizuno: Caitlin
* Callie Hernandez: Tracy
* Josh Pence: Josh

## Filmazioa 
Pelikularen filmaketa Los Angeles hirian hasi zen 2015eko abuztuaren 10ean. Geroago, Gosling eta Stone set batean ikusi zituzten filmaketa garaian. Chazellek, gidoilari eta zuzendariak, bere filmaren jatorrizko lekua Los Angeles izatea nahi zuen.

## Kanpo estekak 
* *La La Land* filmaren iragarkia ikusgai.Youtube.com 
* Webgune ofiziala 
* IMDBko fitxa irakurgai
Braindead (filma)

**Braindead**, AEBetan **Dead Alive** (euskaraz *Burmuin Heriotza* edota *Hila Bizirik*) 1992ko Peter Jackson zeelandaberriar zinema zuzendariak zuzendutako beldurrezko film bat da. Timothy Balme, Diana Peñalver, Elizabeth Moody eta Ian Watkin aktoreek antzeztu zuten.

Odol eta heste ugari birri-barra agertzen dituen umore beltz sakoneko gore film bat da.

## Argumentua 
1957, Stewart McAlden (Bill Ralston) esploratzaileak Skull uhartean tximino ale arraro bat topatu berri du, baina uharteko biztanleen kondairen arabera tximino mota hauek berekin batera madarikazio bat omen daramate. Tximinoa Zeelanda Berrira eraman eta bertako Zoo batean bere ikerketarako gordeko dute.

1990eko hamarkadan, Zeelanda Berrian, Lionel (Timothy Balme) gaztea bere ama Vera (Elizabeth Moody) jasangaitzarekin batera bizi da, azken honek semea dendariaren alaba den Paquita (Diana Peñalver) neskalagunarekin ateratzen hastea ez du inolaz ere onartuko. Bi maiteminduek zoologikora egun pasa doazenean, amak zelatan izango ditu, baina ustekabean bertako iraganean uhartean topatutako tximinoak koska egingo dio. Piskanaka-piskanaka, Lionelen ama zonbi bat bilakatzen hasiko da, giza haragia jateko gosez, eta berak erasotuko eta hozkatzen duen oro bere antzera zonbi bilakatzeko prest.
## Aktoreak 
* Timothy Balme: Lionel Cosgrove
* Diana Peñalver: Paquita María Sánchez
* Elizabeth Moody: Vera Cosgrove
* Ian Watkin: Les Kalkon (Lionelen osaba)
* Brenda Kendall: Emma McTavish
* Stuart Devenie: Aita Jon McGruder (Apaiz Borrokalaria)
* Jed Brophy: Thomas Jacob "Void" Randell
* Stephen Papps: Jon McGruder zonbia
* Murray Keane: Pete "Scroat" Otis
* Glenis Levestam: Nora Matheson
* Lewis Rowe: Albert Matheson
* Elizabeth Mulfaxe: Rita Bridell
* Harry Sinclair: Roger Tryton
* Davina Whitehouse: Mary Sanchez
* Silvio Famularo: Slaver Don Sanchez
* Daniel Sabic: Selwyn Matheson haurxto zonbia
* Bill Ralston: Stewart McAlden zooko ofiziala
* Forrest J. Ackerman: Forry
* Peter Vere-Jones: Lurperatzailea
* Tony Hiles: Zooko zaindaria
* Peter Jackson (*kameoa*): Lurperatzailearen laguntzailea

## Kanpo estekak 
* *Braindead* filmaren iragarkia ikusgai. Youtube.com 
* IMDBko fitxa irakurgai
Puntua

***Puntua*** egubakoitzeko Goiena Paperarekin batera Debagoienean banatzen den euskara hutsezko 48 orriko aldizkaria da, koloretan orri guztiak eta aldizkari formatoan: elkarrizketak, erreportajeak, iritzia…. Goiena Komunikazio Taldeak kudeatzen du eta Goiena Klubeko kideek jasotzen dute (4.000 bazkide 2014an).

## Erreferentziak 
## Kanpo estekak 
* Puntua
* Pinterest Puntua
Emma Stone

**Emily Jean "Emma" Stone** (1988ko azaroaren 6a, Scottsdale, Arizona) estatubatuar aktore bat da.

Antzeztutako film nabarmenen artean honakoak daude: *Superbad* (2007), *Zombieland* (2009), *Easy A* (2010), *Crazy, Stupid, Love* (2011), *The Help* (2011), *The Amazing Spider-Man* (2012), *The Amazing Spider-Man 2* (2014), *Birdman* (2014), *La La Land* (2016) eta *Poor Things*. Oscar Saria irabazi zuen 2017an eta 2024an.

## Filmografia 
thumb|Stone 2011an

### Zinema 
### Telebista 
## Erreferentziak 
## Kanpo estekak 
* IMDBko fitxa irakurgai
Zubileta dorrea

**Zubileta dorrea** Barakaldon (Bizkaia) dagoen dorretxea da. Kadagua ibaiaren ertzean dago kokaturik, Burtzeña auzoan, antzina Bilbo eta Balmaseda lotzen zituen bidean.

2002ko urtarrilaren 14ean, Eusko Jaurlaritzak monumentu izendatu zuen, Sailkatutako Kultura Ondasuna.

## Ezaugarriak 
Eraikin mota honek normalean izan ohi duen azalera baino handiagoko oinplano arinki trapezoidala zuen jatorrian. Gaur egun, eraiste baten ondorioz, oinplanoak *L* itxura du eta patio bat dauka. Hiru solairu ditu: beheko solairua, bizitzeko solairua eta ganbara. Bi isurkiko estalkia du eta fatxada nagusiarekiko perpendikularra den galdorra.

Entokatuaren ostean gorderik geratzen da aparejua, baina zenbait gunetan laukian eta ordenaturik jarritako harlangaitza ikus daiteke. Harlandua berriz, eskotaz tailaturikoa, baoen ertz eta inguruetarako erreserbatu da.

Beheko solairuak bi sarrera ditu. Fatxada nagusikoa eskartzanoa da dobeleria murriztu zitzaiolako altuera gehiago izan zezan. Ezkerraldekoa berriz, zertxobait zorrotza da. Aurrekoez gain bao-sorta osatzen dute barne laprandurako hainbat argi-zulok, leihatila zorrotz batek eta dinteldutako zenbait bao modernok.

Bizitzeko solairuak alde nagusian pilatzen ditu bere elementu interesgarrienak. Sarrerako arkuaren gainean mainelez erdibitutako bao zorrotz bat nabarmentzen da. Bere aurrealde bikoitza hiru piezatan landua dago, janbak eta mainela berriz monolitikoak dira; barlasaia bi harlandukoa da. Barnealdean asentuak dituen kanoi eskartzano zabal bat dauka. Horrez gainera, patioaren gainean bi sarrera ditu, eta zenbait dinteldutako baorekin batera, solairu horretako bao-sistema osatzen dute.

Gainean ganbara dago. Altuera gutxiko tokia, eta gisa horretako eraikinerako, ez ohiko tamaina duten saietera estu eta luzeen bidez argiztatutakoa.

Barne egitura hainbat aldiz berreraiki da. Zutoinezko sistema erabilita eraikitako igarotzeko solairuak osatzen dute oraingo eskeletoa. Solairu desberdinen arteko komunikazioa egurrezko eskailera bidez egina dago, eta oraindik badirauen saietera txaranbeldu baten bidez argiztatuta zegoen eskaileren ibilbidea.

Estilo gotiko-errenazentistako eraikina da Zubileta eta XVI. mendean eraiki zen. Mediterraneo aldeko jauregien tipologiakoa da, zehaztasun handiz gainera: itxura etzana, sarrerak beheko solairuan zentralizatzeko joera, bizitzeko solairuaren erdibitutako leiho bikoteen bidez irekitako fatxada nagusia, patio baten bidezko sarrera independentea alboko fatxada batera.

## Erreferentziak 
## Kanpo estekak 
* Kultura Ondasun izendapena EHAAn
Ricardo Piglia

**Ricardo Emilio Piglia Renzi** (Adrogué, Argentina, 1941eko azaroaren 24a - Buenos Aires, 2017ko urtarrilaren 6a) Argentinako idazle eta literatura-kritikaria izan zen.

## Obra 
### Eleberriak 
* *Respiración artificial*, Editorial Pomaire, Buenos Aires, 1980
* *La ciudad ausente*, Editorial Sudamericana, Buenos Aires, 1992
* *Plata quemada*, Planeta, Buenos Aires, 1997
* *Blanco nocturno*, Anagrama, Barcelona, 2010
* *El camino de Ida*, Anagrama, Barcelona, 2013